AIŠKINAMASIS RAŠTAS

Dėl Molėtų rajono savivaldybės turto perdavimo patikėjimo teise valdyti

**1. Parengto tarybos sprendimo projekto tikslai ir uždaviniai**

Molėtų švietimo centras (toliau – Centras) 2018 m. rugpjūčio 17 d. raštu Nr. V6-41 „Dėl turto perdavimo“ prašo perduoti Centro valdomą ilgalaikį ir trumpalaikį turtą Molėtų rajono savivaldybės administracijai ir Molėtų r. paslaugų centrui. Centro direktoriaus 2018 m. rugpjūčio 9 d. įsakymu Nr. T1-12 „Dėl savivaldybės turto pripažinimo nereikalingu ir netinkamu Molėtų švietimo centro funkcijoms vykdyti“ turtas pripažintas nereikalingu ir netinkamu Centro veiklai.

Nuo 2018 m. rugsėjo 1 d. Molėtų rajono savivaldybės tarybos 2018 m. kovo 29 d. sprendimu Nr. B1-79 „Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą“ Centras bus reorganizuotas, o rajono biudžetinių įstaigų ūkinį aptarnavimą (toliau – paslauga) vykdys Molėtų r. paslaugų centras, todėl visas turtas, reikalingas paslaugos teikimui, perduodamas minėtai įstaigai. Taip pat Molėtų rajono savivaldybės administracijai perduodamas autobusas „Mercedes Benz 814“, kuris pateko į avariją ir pripažintas netinkamu naudoti. Administracija planuoja vykdyti viešą prekių aukcioną ir autobusą teikti pardavimui.

Parengto sprendimo projekto tikslas – perduoti Molėtų r. paslaugų centrui ir Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų švietimo centro valdomą, bet nereikalingą turtą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės turtas bus perduotas Molėtų r. paslaugų centrui, kuris turtą naudos nuostatuose nurodytai veiklai vykdyti. Administracija vykdys nenaudojamo turto nurašymo procedūras.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų švietimo centras